Katinka Hosszú

**Katinka Hosszú** (s. 3. toukokuuta 1989 Pécs, Unkari) on unkarilainen uimari ja kolminkertainen olympiavoittaja. 

Hosszú saavutti Lissabonin junioreiden EM-kilpailuissa 2004 kultaa 4&nbsp;×&nbsp;200 metrin ja hopeaa 4&nbsp;×&nbsp;100 metrin vapaauintiviestissä sekä pronssia 200 metrin vapaauinnissa ja 400 metrin sekauinnissa. Saman vuoden Wienin lyhyen radan EM-kilpailuissa hän sai pronssia 400 metrin sekauinnissa ajalla 4.35,41. Junioreiden EM-kilpailuissa Budapestissa 2005 hän voitti mestaruuden 200 metrin vapaauinnissa, 400 metrin sekauinnissa ja 4&nbsp;×&nbsp;100 metrin vapaauintiviestissä. Lisäksi hän sai hopeaa 400 metrin vapaauinnissa ja 4&nbsp;×&nbsp;200 metrin vapaauintiviestissä sekä pronssia 800 metrin vapaauinnissa ja 4&nbsp;×&nbsp;100 metrin sekauintiviestissä.

Hosszú sai Eindhovenin EM-kilpailuissa 2008 hopeaa 400 metrin sekauinnissa. Rooman MM-kilpailuissa 2009 hän voitti maailmanmestaruuden 400 metrin sekauinnissa ajalla 4.30,31 sekä sai pronssia 200 metrin perhos- ja sekauinnissa. Budapestin EM-kilpailuissa 2010 hän voitti kultaa 200 metrin perhosuinnissa ajalla 2.06,71, 200 metrin sekauinnissa ajalla 2.10,09 ja 4&nbsp;×&nbsp;200 metrin vapaauintiviestissä sekä sai hopeaa 400 metrin sekauinnissa. Shanghain MM-kilpailuissa 2011 hän oli 200 metrin sekauinnissa kuudes. Debrecenissä 2012 hän voitti Euroopan-mestaruuden 200 metrin perhosuinnissa ajalla 2.07,28, 200 metrin sekauinnissa ajalla 2.10,84 ja 400 metrin sekauinnissa ajalla 4.33,76. Lisäksi hän sai hopeaa 4&nbsp;×&nbsp;200 metrin vapaauintiviestissä. Lontoon olympialaisissa hän sijoittui 400 metrin sekauinnissa neljänneksi ja 200 metrin sekauinnissa kahdeksanneksi.

Hosszú voitti Chartres’n lyhyen radan EM-kilpailuissa 2012 kultaa 200 metrin perhosuinnissa ajalla 2.05,78, 100 metrin sekauinnissa ajalla 58,83 ja 200 metrin sekauinnissa niin ikään ajalla 2.05,78 sekä sai hopeaa 400 metrin sekauinnissa. Saman vuoden lyhyen radan MM-kilpailuissa Istanbulissa hän voitti 200 metrin perhosuinnin ajalla 2.02,20 ja 100 metrin sekauinnin ajalla 58,49. Lisäksi hän sai hopeaa 200 metrin vapaa- ja sekauinnissa sekä pronssia 400 metrin sekauinnissa.

Barcelonan MM-kilpailuissa 2013 Hosszú voitti kultaa 200&nbsp;metrin sekauinnissa ajalla 2.07,92 ja 400 metrin sekauinnissa ajalla 4.30,41, saavutti pronssia 200 metrin perhosuinnissa ja oli kuudes 200 metrin selkäuinnissa. Saman vuoden Herningin lyhyen radan EM-kilpailuissa hän voitti 200 metrin sekauinnin ajalla 2.04,33, sijoittui 100 ja 400 metrin sekauinneissa toiseksi ja 200 metrin selkäuinnissa kolmanneksi. Berliinin pitkän radan EM-kilpailuissa 2014 hän sai kultaa 100 metrin selkäuinnissa ajalla 59,63, 200 metrin sekauinnissa ajalla 2.08,11 ja 400 metrin sekauinnissa ajalla 4.31,03, hopeaa 200 metrin vapaauinnissa sekä pronssia 200 metrin perhosuinnissa ja 4&nbsp;×&nbsp;200 metrin vapaauintiviestissä.

Hosszú saavutti Dohan lyhyen radan MM-kilpailuissa 2014 kahdeksan henkilökohtaista mitalia. Hän voitti 100 metrin selkäuinnin (ajalla 55,03), 200 metrin selkäuinnin (1.59,23), 100 metrin sekauinnin (56,70) ja 200 metrin sekauinnin (2.01,86), sijoittui toiseksi 200 metrin vapaauinnissa, 200 metrin perhosuinnissa ja 400 metrin sekauinnissa sekä kolmanneksi 50 metrin selkäuinnissa. Kazanissa 2015 hän voitti pitkän radan maailmanmestaruuden 200 metrin sekauinnissa ajalla 2.06,12 ja 400 metrin sekauinnissa ajalla 4.30,39 sekä sai pronssia 200 metrin selkäuinnissa ajalla 2.06,84. 200 metrin vapaauinnissa hän oli viides. Hän voitti Netanyassa 2015 lyhyen radan Euroopan-mestaruuden 50 metrin (26,13), 100 metrin (55,24) ja 200 metrin (1.59,84) selkäuinneissa sekä 100 metrin (56,67), 200 metrin (2.02,53) ja 400 metrin (4.19,75) sekauinneissa. Lisäksi hän oli toinen 400 metrin vapaauinnissa.

Hosszú voitti Lontoossa 2016 Euroopan-mestaruuden 200 metrin selkäuinnissa ajalla 2.07,01, 200 metrin sekauinnissa ajalla 2.07,30, 400 metrin sekauinnissa ajalla 4.30,90 ja 4&nbsp;×&nbsp;200 metrin vapaauintiviestissä sekä sai hopeaa 100 metrin selkäuinnissa. Rion olympialaisissa vuonna 2016 Hosszú voitti 100 metrin selkäuinnin ajalla 58,45, 200 metrin sekauinnin ajalla 2.06,58 ja 400 metrin sekauinnin maailmanennätysajalla 4.26,36. 200 metrin selkäuinnissa Hosszú saavutti hopeaa ajalla 2.06,05 Saman vuoden Windsorin lyhyen radan MM-kilpailuissa hän voitti seitsemän kultaa: 100 ja 200 metrin selkä- ja perhosuinneissa sekä 100, 200 ja 400 metrin sekauinneissa. Lisäksi hän oli toinen 200 metrin vapaauinnissa ja 50 metrin selkäuinnissa sekä neljäs 400 metrin ja kahdeksas 800 metrin vapaauinnissa.

Hosszú voitti Budapestissa 2017 maailmanmestaruuden 200 metrin sekauinnissa ajalla 2.07,00 ja 400 metrin sekauinnissa ajalla 4.29,33. Lisäksi hän sai hopeaa 200 metrin selkäuinnissa ja pronssia 200 metrin perhosuinnissa sekä sijoittui seitsemänneksi 200 metrin vapaauinnissa. Joulukuussa 2017 lyhyen radan EM-kilpailuissa Kööpenhaminassa hän voitti kultaa kaikilla kolmella selkäuintimatkalla (50 metriä, 100 metriä, 200 metriä) ja kaikilla kolmella sekauintimatkalla (100 metriä, 200 metriä, 400 metriä). Hän voitti 200 metrin sekauinnin pitkän radan Euroopan-mestaruuden Glasgow'ssa 2018 ajalla 2.10,17. Saman vuoden Hangzhoun lyhyen radan MM-kilpailuissa hän voitti kultaa 200 metrin perhosuinnissa ajalla 2.01,60, 100 metrin sekauinnissa ajalla 57,26, 200 metrin sekauinnissa ajalla 2.03,25 ja 400 metrin sekauinnissa ajalla 4.21,40. Lisäksi hän sai hopeaa 100 metrin selkäuinnissa.

Hosszú voitti Gwangjussa 2019 maailmanmestaruuden 200 metrin sekauinnissa ajalla 2.07,53 ja 400 metrin sekauinnissa ajalla 4.30,39. Lisäksi hän sijoittui kahdeksanneksi 200 metrin selkäuinnissa. Saman vuoden Glasgow'n lyhyen radan EM-kilpailuissa hän voitti neljä mestaruutta: 200 metrin perhosuinnin sekä 100, 200 ja 400 metrin sekauinnit. Budapestin pitkän radan EM-kilpailuissa 2021 hän saavutti kultaa 400 metrin sekauinnissa, hopeaa 200 metrin perhosuinnissa ja pronssia 200 metrin sekauinnissa. Samana vuonna järjestetyissä Tokion olympialaisissa hän oli 400 metrin sekauinnissa viides ja 200 metrin sekauinnissa seitsemäs. Budapestin MM-kilpailuissa 2022 hän sijoittui 400 metrin sekauinnissa neljänneksi ja 200 metrin sekauinnissa seitsemänneksi. Saman kesän Rooman EM-kilpailuissa hän saavutti pronssia 4&nbsp;×&nbsp;200 metrin vapaauintiviestissä.

## Lähteet

## Aiheesta muualla